In de Joa drauf håd a recht  fü gschrim und is a fü auf da Roas gwén in gãns Airopa. In deara Zaid håd a a dé Déataschdikl "Die Medaille" und "Die Lokalbahn" gschrim. 1905 håd a dé eascht 25-jarige Denzarin Marietta di Rigardo, dé maisdns Marion gnend woan is und auf de Filipinen geboan woan is, ghairat. D Marion fia fia de dåmålige Zaid a recht a emanzibiade Frau. Recht lãng håd dés åwa néd ghåidn, wai dé zwoa a recht a untaschiadlichs Temprament ghåbt hãm. Da Marion woa oft fad und sé håd a Gschbusi mid ãndane Mãnsbüda ghåbt und  déswéng hãm si si 1910 wida schaidn låssn. Dé zwoa san åwa Fraind blim.